b'\n_START_ARTICLE_\nJo\xc5\xbee Gostonj\n_START_SECTION_\nIgralska kariera\n_START_PARAGRAPH_\nV mladosti se je rekreativno ukvarjal z nogometom, nato pa se je priklju\xc4\x8dil novoustanovljenemu hokejskemu klubu v rodnih \xc4\x8cepincih. Prvi ve\xc4\x8dji uspeh je pri\xc5\xa1el leta 1979, ko je s HK \xc4\x8cepinci osvojil republi\xc5\xa1ko prvenstvo Slovenije. Leta 1980 je prestopil v HK Pomurje in bil v naslednjem desetletju standardni \xc4\x8dlan ekipe, ki je v tem obdobju veljala za najbolj\xc5\xa1o v Sloveniji. Dobre igre so ga pripeljale tudi v repuli\xc5\xa1ko reprezentanco Slovenije, za katero je nastopil na turnirjih bratstva in enotnosti._NEWLINE_Po osamostvojitvi Slovenije je zaigral za HK Lipovci ter se, po nepri\xc4\x8dakovano izgubljenem prvenstvu v sezoni 1991/1992, v naslednjih dveh sezonah veselil naslova dr\xc5\xbeavnega prvaka v hokeju na travi. Z Lipov\xc4\x8dani je v sezoni 1993/1994 slavil, tudi ob osvojitvi slovenskega pokalnega naslova. Po tej sezoni je prestopil nazaj k HK Pomurje ter v naslednjih dveh sezonah osvojil tretje mesto v dr\xc5\xbeavnem prvenstvu. Igralsko kariero je nato, predvsem zaradi kadrovskih problemov v klubu, podalj\xc5\xa1eval prakti\xc4\x8dno iz sezone v sezono in kmalu postal najstarej\xc5\xa1i igralec v slovenski ligi. V igralski vlogi se je tako pojavljal vse do leta 2009, v letih 2006 do 2009 pa je bil hkrati tudi trener D\xc5\xa0R Murska Sobota._NEWLINE_Za dr\xc5\xbeavno reprezentanco Slovenije je leta 1992 na tekmah v Zagrebu in Bratoncih, proti reprezentanci Hrva\xc5\xa1ke, zbral dva nastopa.\n_START_SECTION_\nSodni\xc5\xa1ka kariera\n_START_PARAGRAPH_\nVzporedno z igranjem se je za\xc4\x8del ukvarjati tudi s sojenjem. Tako je postal eden najprepoznavnej\xc5\xa1ih sodnikov slovenske lige v zadnjih dvajsetih letih. Uspe\xc5\xa1no uporablja sodni\xc5\xa1ko pi\xc5\xa1\xc4\x8dalko tudi na tekmah Srednjeevropske Interlige. Sodil pa je tudi na Panonskem pokalu leta 2001 v Budimpe\xc5\xa1ti, drugih ve\xc4\x8djih odsojenih mednarodnih tekem pa nima.'